
HOTĂRÂRE 

pentru aprobarea plății contribuției financiare voluntare a României la bugetul 

Programului Națiunilor Unite pentru Mediu pentru anul 2024


[bookmark: _Hlk116382946]În temeiul art.108 din Constituția României, republicată, și al art. 5 alin. (1) din Ordonanța de urgență a Guvernului nr. 40/2016 privind stabilirea unor măsuri la nivelul administrației publice centrale și pentru modificarea și completarea unor acte normative, aprobată prin Legea nr.336/2023,

Guvernul României adoptă prezenta hotărâre.

Art. 1.  Se aprobă plata contribuției financiare voluntare a României la bugetul Programului Națiunilor Unite pentru Mediu pentru anul 2024, reprezentând echivalentul în lei al sumei de 312.000 USD.
Art. 2.  Echivalentul în lei al contribuției prevăzute la art.1 se calculează pe baza cursului oficial de schimb leu/USD al Băncii Naționale a României, valabil la data efectuării plății.
Art. 3. Contravaloarea sumei prevăzute la art. 1 se suportă din bugetul aprobat pentru Ministerul Mediului, Apelor și Pădurilor pentru anul 2026, la capitolul 74.01 "Protecţia mediului", titlul 55 "Alte transferuri", articolul 02 "Transferuri curente în străinătate (către organizaţii internaţionale)", alineatul 01 "Contribuţii şi cotizaţii la organisme internaţionale".

